CELEX: 32005R1278
Language: sk
Date: 2005-08-02 00:00:00
Title: Nariadenie Komisie (ES) č. 1278/2005 z 2. augusta 2005, ktorým sa päťdesiatykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001

3.8.2005   
            
            
               SK
            
            
               Úradný vestník Európskej únie
            
            
               L 202/34
            
         
      NARIADENIE KOMISIE (ES) č. 1278/2005
   z 2. augusta 2005,
   ktorým sa päťdesiatykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane (1), najmä na jeho článok 7 ods. 1 prvú zarážku,
   keďže:
   
               (1)
            
            
               Príloha I k nariadeniu (ES) č. 881/2002 uvádza osoby, skupiny a subjekty, na ktoré sa podľa tohto nariadenia vzťahuje zmrazenie finančných prostriedkov a zdrojov.
            
         
               (2)
            
            
               Výbor Bezpečnostnej rady OSN pre sankcie 29. júla 2005 rozhodol, že zmení a doplní zoznam osôb, skupín a subjektov, na ktoré by sa malo vzťahovať zmrazenie finančných prostriedkov a zdrojov. Príloha I by sa preto mala zodpovedajúcim spôsobom zmeniť a doplniť.
            
         
               (3)
            
            
               S cieľom zabezpečiť účinnosť opatrení stanovených v tomto nariadení musí toto nariadenie nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. augusta 2005
      
         
            Za Komisiu
         
         Eneko LANDÁBURU
         
         
            generálny riaditeľ pre medzinarodné vzťahy
         
      
   
   
      (1)  Ú. v. ES L 139, 29.5.2002, s. 9. Nariadenie naposledy zmenené a doplnené nariadením Komisie (ES) č. 1264/2005 (Ú. v. EÚ L 201, 2.8.2005, s. 29).
   
      PRÍLOHA
      Príloha I k nariadeniu (ES) č. 881/2002 sa mení a dopĺňa takto:
      Pod nadpis „Fyzické osoby“ sa dopĺňajú tieto záznamy:
      
                  1.
               
               
                  Faycal Boughanemi (alias Faical Boughanmi). Adresa: viale Cambonino, 5/B – Cremona, Taliansko. Dátum narodenia: 28.10.1966. Miesto narodenia: Tunis, Tunisko. Národnosť: tuniská. Iné údaje: talianske daňové identifikačné číslo BGHFCL66R28Z352G.
               
            
                  2.
               
               
                  Ahmed El Bouhali (alias Abu Katada). Adresa: vicolo S. Rocco, 10 – Casalbuttano (Cremona), Taliansko. Dátum narodenia: 31.5.1963. Miesto narodenia: Sidi Kacem, Maroko. Národnosť: marocká. Iné údaje: talianske daňové identifikačné číslo LBHHMD63E31Z330M.
               
            
                  3.
               
               
                  Abdelkader Laagoub. Adresa: via Europa, 4 – Paderno Ponchielli (Cremona), Taliansko. Dátum narodenia: 23.4.1966. Miesto narodenia: Casablanca, Maroko. Národnosť: marocká. Iné údaje: talianske daňové identifikačné číslo LGBBLK66D23Z330U.